Sāras Palfrijas Dancigas balva

Sāras Palfrijas Dancigas balva bija ikgadēja balva tenisistiem, ko ASV Tenisa asociācija pasniedza no 1986. līdz 2006. gadam.

Sāras Palfrijas Dancigas balvu saņēma tenisiste, kura, atlases žūrijas skatījumā, attiecīgajā gadā ieguva visaugstākos rādītājus sporta meistarībā, uzvedībā, sadarbības garā, kā arī ieguldījumu tenisa spēles izaugsmē. Vēl viens pamats balvai bija palīdzība, ko spēlētāja piedāvāja ne tikai sava līmeņa spēlētājiem, bet arī zemāka līmeņa spēlētājiem un junioriem.

Tieši Sāra Palfrija (Tenisa slavas zāles dalībniece kopš 1963. gada) ierosināja šo balvu noteikt kā sieviešu ekvivalentu Viljama M. Džonstona balvai vīriešiem, kas pastāvēja kopš 1947. gada. Šim nolūkam viņa vienu no savām ASV Nacionālā čempionāta balvām uzdāvināja Amerikas Savienoto Valstu Starptautiskajam zāliena tenisa klubam, lai tas kalpotu kā Sāras Palfrijas Dancigas balva. Uz tās tika iegravēts uzvarētāja vārds, kā piemiņa balvas saņēmējam tika pasniegts sudraba šķīvis ar atbilstošu tekstu.

 Balvas ieguvēji 
 Gads  Uzvarētājs 1986   Pema Šraivere 1987   Virdžīnija Veida 1988   Dorotija Čeinija 1989   Donna Floida 1990   Pauline Betca 1991   Kerola Koldvela Grīnere 1992   Vendija Tērnbula 1993   Marija Bueno 1994   Fransuāza Dira 1995   Billija Džīna Kinga 1996   Mērija Džo Fernandesa 1997   Leslija Tērnere 1998   Olga Morozova 1999  netika piešķirta 2000  netika piešķirta 2001   Rozmarija Kasalsa 2002   Zina Garisone 2003   Monika Seleša 2004   Treisija Ostina 2005   Krisa Everte 2006   Džūlija Heldmane

 Atsauces 
 ASV Tenisa asociācijas balvas angļu Vikipēdijā 
 ASV Tenisa asociācija 

Kategorija:Apbalvojumi tenisā
Kategorija:ASV apbalvojumi